Bøgelund klar igen Forsvarsspilleren Kasper Bøgelund er nu tilbage på AaB's hold, og er klar til fredagens pokalkamp imod Brønshøj Boldklub. Skadet i tre uger Kasper Bøgelund pådrog sig for tre uger siden en skade i bag-låret under en træning med landsholdet. AaB'eren har været ude lige siden og missede derfor også Champions League-kampen imod Celtic. AaB favorit AaB gæster i morgen Tingbjerg Idrætspark og Brønshøj Boldklub, der efter syv spillerunder i 2. division Øst endnu er ubesejret. De danske mestre er dog ikke unaturligt storfavoritter inden morgendagens pokalslag, men AaB's cheftræner Bruce Rioch forventer på ingen måde en let opgave. - Nøjagtig som i den engelske FA Cup kan der opstå overraskelser, men vores opgave i morgen er at gøre vores job, så vi sikrer os videre adgang i pokalturneringen, siger AaB træneren i en pressemeddelelse.

Referat:
AaB&#39;eren Kasper Bøgelund har været skadet i tre uger, men er nu klar til fredagens kamp i Ekstra Bladet Cup.